གོང་གསལ་རེའུ་མིག་ནང་དུ་པ་སྒྲ་ཡི་སྒྲ་གདངས་ནི་མདོ་དབུས་ཁམས་གསུམ་གཅིག་མཐུན་ཡིན་པ་དང་།དེའི་སྒྲ་འབྱིན་སྟངས་ནི་སྒྲའི་སྐྱེ་གནས་མཆུ་ཟུང་སྒྲ་མེད་སྲོག་ཆུང་འགོག་པའི་སྒྲ་འདོན་ཞིང་།མ་སྒྲའི་མཚོན་རྟགས་ཀྱང་གཅིག་གྱུར་གྱི་རྒྱལ་སྤྱིའི་སྒྲ་རྟགས་ལྟར་འབྲི་བཞིན་ཡོད།འོན་ཀྱང་།བ་སྒྲ་འབྱིན་པའི་སྐབས་སུ་མདོ་དབུས་ཁམས་གསུམ་ལ་རང་ལུགས་རེ་ཆགས་ཏེ་སྒྲ་འབྱིན་ཚུལ་གཅིག་མཐུན་བྱུང་མེད།གོང་དུ་སྨྲོས་པ་ལྟར་མ་འོངས་པའི་སྤྱི་སྐད་ཀྱི་རྩ་བའི་ཁ་ཕྱོགས་དེ་གང་ཡིན་པ་སྤྱིལོལོར་གཏན་འཁེལ་རགས་ཙམ་བྱས་ཡོད་ཀྱང་པ་དང་བ་གཉིས་ཀྱི་སྒྲ་འབྱིན་སྟངས་ཐད་ཀྱི་ཁྱད་པར་དང་བརྡ་སྤྲོད་བཀོལ་སྤྱོད་བྱེད་སྟངས་ཐད་ཀྱི་ཁྱད་པར་སོགས་ལ་བལྟས་ན།སྤྱི་སྐད་ཀྱི་བྱ་གཞག་འདི་ཉིན་མ་གཅིག་གཉིས་ནང་མངོན་འགྱུར་ཐུབ་པའི་ལས་ཀ་སྟབས་བདེ་ཞིག་མིན།ཕྲན་གྱིས་ཡུལ་སྐད་གང་ཞིག་སྤྱི་སྐད་ཀྱི་རྨང་གཞིར་བཟུང་ན་ལེགས་པ་ཡོད་ཚུལ་སྐོར་ལ་ཁ་ཚོན་གཅོད་མི་ནུས་ཀྱང་།གལ་ཏེ་དེང་གི་སྤྱི་འགྲོས་ལྟར་དབུས་གཙང་སྐད་དེ་རྨང་གཞིར་བཟུང་ནས་སྤྱི་སྐད་གཏན་ལ་དབབ་དགོས་ཚེ།པ་དང་བ་གཉིས་ཀྱི་སྒྲ་གདངས་ཀྱང་ལྷ་སའི་སྐད་གཙོ་བོར་གྱུར་པའི་དབུས་གཙང་ཡུལ་སྐད་ཀྱི་སྒྲ་གདངས་དེ་རྨང་གཞིར་བཟུང་དགོས་པ་གོར་མ་ཆགདེ་ནི་ཕྲན་གྱི་ཕ་ཡུལ་དབུས་གཙང་གི་ཕྱོགས་ནས་ཡིན་སྟབས་ཕྱོགས་རིས་ཀྱི་དབང་དུ་དེ་ལྟར་སྨྲས་པ་རྩ་བ་ནས་མིན་ལ།དེའི་ཐད་རང་ཉིད་ལ་རྒྱུ་མཚན་རེ་ཟུང་འདྲེན་རྒྱུ་ཡོད་དེ།དེ་ཡང་པ་ཡི་སྒྲ་གདངས་དེ་དབུས་གཙང་ཡུལ་སྐད་ཀྱི་ཁྲོད་དུཞེས་འབྱིན་པ་དང་།བ་ཡི་སྒྲ་གདངས་ལ་དང་གཉིས་ཡོད།དབུས་གཙང་ཡུལ་སྐད་ནང་གི་དང་་སྒྲ་གདངས་དེ་རང་སྣང་གང་ཤར་གྱིས་ཁ་ནས་གང་ཐོན་བརྗོད་པ་མིན་པར་སྒྲ་རྩོལ་དྲག་ཞན་ལ་གཞིགས་ཏེ་སྒྲ་གདངས་ཀྱི་ཆོས་ཉིད་ངེས་ཅན་ཞིག་ཆགས་ཡོད་དེ།ནམ་ཞིག་བ་ཡིག་གི་སྒྲ་གདངས་ལ་འབྱིན་དགོས་པ་དང་།ཡང་ནམ་ཞིག་སྒྲ་གདངས་ལ་འབྱིན་དགོས་པའི་ཐད་ལ་ཕྱོགས་བསྡོམས་བྱས་པ་གཤམ་གསལ་ལྟར་རོ།།